Period: Old Babylonian
Genre: Literary
Transliteration:
<SURFACE>
nam-zid-tar-ra {d}en-lil₂ mu-zal-le
inim in-na-an-dug₄
me-ta-am₃ nam-zid-tar-ra
e₂ {d}en-lil₂-la₂-ta
bal gub-ba-ŋu₁₀ bi₂-silim-ma-am₃
ki gudug-e-ne-ka udu-bi-da i₃-gub-bu-nam
e₂-ŋu₁₀-še₃ al-du-un
nam-mu-un-gub-be₂-en
ŋiri₃-ŋu₁₀ ud tab₂-tab₂
a-ba-am₃ za-e-me-en lu₂ en₃ mu-e-ši-tar-re-en
ŋe₂₆-e {d}en-lil₂-me-en
{d}en-lil₂-le igi-ni mu-ni-in-gi₄
uga{mušen}aš u₃-mu-ni-in-kur₉
gu₃ al-de₂-de₂-e
uga{mušen} nu-me-en {d}en-lil₂-me-en
nam mu-tar-ra ŋe₂₆-e {d}en-lil₂-me-en a-gin₇ bi₂-zu
ud en-me-šar₂-ra šeš ad-da-zu <unk> da-a
nam{d}en-lil₂ ba-e-de₆-a ud-de₃ en-gin₇ nam ga-zu-e-še
kug he₂-tuku za he₂-tuku gud he₂-tuku udu he₂-tuku
ud nam-lu₂-u₁₈-lu al-ku-nu
niŋ₂-tuku-zu me-še₃ e-tum₃-ma
{d}en-lil₂-me-en nam mu-tar-ra
a-ba-am₃ mu-zu
nam-zid-tar-ra mu-ŋu₁₀-um
mu-zu-gin₇ nam-zu he₂-tar-re
e₂ lugal-za-ka e₃-a
ibila-zu e₂-ŋa₂ si sa₂-e he₂-en-dib-dib-be₂-ne

Cuneiform:
<SURFACE>
𒉆𒍣𒋻𒊏𒀭𒂗𒆤𒈬𒉌𒇷
𒅗𒅔𒈾𒀭𒅗
𒈨𒋫𒀀𒀭𒉆𒍣𒋻𒊏
𒂍𒀭𒂗𒆤𒇲𒋫
𒁄𒁺𒁀𒈬𒉈𒁲𒈠𒀀𒀭
𒆠𒄴𒈨𒂊𒉈𒅗𒇻𒁉𒁕𒉌𒁺𒁍𒉆
𒂍𒈬𒂠𒀠𒁺𒌧
𒉆𒈬𒌧𒁺𒁉𒂗
𒄊𒈬𒌓𒄉𒄉
𒀀𒁀𒀀𒀭𒍝𒂊𒈨𒂗𒇽𒇷𒈬𒂊𒅆𒋻𒊑𒂗
𒂷𒂊𒀭𒂗𒆤𒈨𒂗
𒀭𒂗𒆤𒇷𒅆𒉌𒈬𒉌𒅔𒄄
𒌑𒉀𒂵𒄷𒀸𒅇𒈬𒉌𒅔𒆭
𒅗𒀠𒌤𒌤𒂊
𒌑𒉀𒂵𒄷𒉡𒈨𒂗𒀭𒂗𒆤𒈨𒂗
𒉆𒈬𒋻𒊏𒂷𒂊𒀭𒂗𒆤𒈨𒂗𒀀𒁶𒉈𒍪
𒌓𒂗𒈨𒊹𒊏𒋀𒀜𒁕𒍪<unk>𒁕𒀀
𒉆𒀭𒂗𒆤𒁀𒂊𒁺𒀀𒌓𒉈𒂗𒁶𒉆𒂵𒍪𒂊𒊺
𒆬𒃶𒌇𒍝𒃶𒌇𒄞𒃶𒌇𒇻𒃶𒌇
𒌓𒉆𒇽𒍇𒇻𒀠𒆪𒉡
𒃻𒌇𒍪𒈨𒂠𒂊𒉐𒈠
𒀭𒂗𒆤𒈨𒂗𒉆𒈬𒋻𒊏
𒀀𒁀𒀀𒀭𒈬𒍪
𒉆𒍣𒋻𒊏𒈬𒈬𒌝
𒈬𒍪𒁶𒉆𒍪𒃶𒋻𒊑
𒂍𒈗𒍝𒅗𒌓𒁺𒀀
𒌉𒍑𒍪𒂍𒂷𒋛𒁲𒂊𒃶𒂗𒁳𒁳𒁉𒉈